[{"text_idx": "#000004", "text": "Pikka aega golfi tippturniire korraldanud PGA Tour ning eelmisel suvel loodud LIV Golf otsustasid teisipa\u0308eva hiliso\u0303htul, et peatavad kalliks kiskunud rivaliteedi, tuues taas maailma parimad golfima\u0308ngijad u\u0308he katuse alla."}, {"text_idx": "#000005", "text": "PGA Tour asutati 1929. aastal ning on sellest ajast saati korraldanud tippturniire maailma parimatele golfima\u0308ngijatele. Eelmisel suvel kerkis neile aga esimest korda u\u0308le mitme aasta konkurent, kui Saudi Araabia poolt rahastatud LIV Golf asutati."}, {"text_idx": "#000006", "text": "LIV pakkus ma\u0308ngijatele suuri vo\u0303idusummasid ning lepinguid, Phil Mickelson liitus organisatsiooniga teadaolevalt 200 miljoni dollari eest, Dustin Johnsoni leping ei ja\u0308a\u0308nud sellest palju alla. LIV Golfi tegevjuht Greg Norman u\u0308tles eelmisel aastal, et legendaarne Tiger Woods u\u0308tles a\u0308ra pakkumisest, mis ku\u0308u\u0308ndis va\u0308idetavalt 800 miljoni dollari juurde."}, {"text_idx": "#000007", "text": "Kokku investeeris Saudi Araabia riiklik investeerimisfond PIF uude golfituuri u\u0308le kahe miljardi dollari, iga vo\u0303istluse auhinnafond on 20 miljonit dollarit."}, {"text_idx": "#000008", "text": "PGA Tour kehtestas LIV Golfi turniiridel osalenud ma\u0308ngijatele vo\u0303istluskeeldusid ning trahve ja tundus, et golfimaailm on va\u0308hemalt la\u0308hitulevikuks raha ja lojaalsuse u\u0308le lo\u0303hestatud. Ko\u0303ik see sai aga teisipa\u0308eva hiliso\u0303htul u\u0308llatava lo\u0303pu, kui PGA ja LIV teatasid, et on otsustanud kaks organisatsiooni liita ning maailmagolf u\u0308he katuse alla tuua. U\u0308htlasi liitub organisatsiooniga ka DP World Tour, mis tegutses varasemalt European Touri nime all."}, {"text_idx": "#000009", "text": "\"See on ma\u0308ngu jaoks ajalooline pa\u0308ev,\" u\u0308tles PGA Touri komissaar Jay Monahan, lisades, et organisatsioonid peavad liitmisprotsessi ka\u0308igus vo\u0303tma ette po\u0303hjaliku hindamise."}, {"text_idx": "#000010", "text": "\"Meil on hea meel, et saame liikuda edasi koos LIV-i ja PIF-i maailmatasemel investeerimiskogemusega. Kiidan PIF-i kuberneri Yasir Al-Rumayyanit tema visiooni, koosto\u0308o\u0308 ning tulevikku vaatava la\u0308henemise eest. See ei ole ainult lahendus lo\u0303hele meie ma\u0308ngus, vaid ka pu\u0308hendumine viia ma\u0308ng uutesse ko\u0303rgustesse. Pole kahtlustki, et LIV-i mudel on olnud golfi jaoks positiivselt u\u0308mberkujundav,\" lisas Monahan."}, {"text_idx": "#000011", "text": "Monahan u\u0308tles eelmisel aastal, et \"u\u0308kski ma\u0308ngija, kes vo\u0303ttis LIV Golfilt raha, ei saa minu ajal PGA Touril ma\u0308ngida.\""}, {"text_idx": "#000012", "text": "ESPN kirjutas, et ma\u0308ngijatele saadetud teatises oli ma\u0308rgitud, et LIV Golf lo\u0303petab enda 2023. aasta hooaja, mis annab la\u0308bira\u0308a\u0308kimisteks mitu kuud aega. Eelmisel aastal alanud profituuri avahooaja vo\u0303itis Dustin Johnson, sel hooajal on LIV-i sarjas peetud seitse vo\u0303istlust. Hooaeg lo\u0303ppeb novembris tiimivo\u0303istlusega Saudi Araabias, selle vo\u0303istluse auhinnafond on 50 miljonit dollarit."}, {"text_idx": "#000016", "text": "Soomer lo\u0303petas IDM-i viimasel etapil mo\u0303lemad vo\u0303istlusso\u0303idud pjedestaalil"}, {"text_idx": "#000019", "text": "Laveri karikaturniiri vo\u0303itis teist aastat ja\u0308rjest muu maailma koondis"}, {"text_idx": "#000024", "text": "Nabi lohutusringi mats\u030cist: mulle ei antud vo\u0303rdset vo\u0303imalust"}, {"text_idx": "#000025", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000029", "text": "Kalev/Cramo pakkus hooaja avama\u0308ngus Tartule vo\u0303itu, aga vo\u0303ttis lo\u0303puks oma"}, {"text_idx": "#000031", "text": "Risto Lillemets lo\u0303petas Talence'i ku\u0308mnevo\u0303istluse viiendana"}, {"text_idx": "#000032", "text": "Vo\u0303rkpalli olu\u0308mpiavo\u0303itja suri vaid 43 aasta vanuselt"}, {"text_idx": "#000037", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000039", "text": "Dominik Has\u030cek: tundsin ro\u0303o\u0303mu igast treeningust ja ma\u0308ngust"}]